OpenLLM-France/wikimedia huggingface dataset:
# Fleishman Is in Trouble (telesaila)

Fleishman Is in Trouble estatubatuar telesail dramatikoa da, Taffy Brodesser-Aknerrek FX on Hulurako sortua, bere izen bereko liburuan oinarritua.

## Sinopsia

Oharra: Atal honek istorio osoa edo amaiera argitzen du.
Toby Fleishman kinka larrian dago. Rachel emazte ohiak hainbat egun daramatza desagertuta, ez ditu telefono deiak eta mezuak erantzuten, eta horrek haren bizitza hankaz gora jarri du. 11 eta 9 urteko seme-alabak ez dagozkion egunetan ari da zaintzen, eta horiek kexaka dabiltza. «Ama noiz etorriko da?», galdetzen dute behin eta berriz. Toby kezkatzen hasia da, ea Racheli ez ote zaion ezer larririk gertatu.
Bikote dibortziatuaren krisia 3. pertsona baten ikuspegitik kontatzen zaigu, bien (baina batez ere senarraren) emakumezko laguna den Libbyren narraziotik.

## Aktoreak

* Jesse Eisenberg : Toby Fleishman
* Lizzy Caplan : Elizabeth « Libby » Epstein
* Claire Danes : Rachel
* Maxim Jasper Swinton : Solly Fleishman
* Meara Mahoney Gross : Hannah Fleishman
* Adam Brody : Seth Morris
* Joy Suprano : Cyndi Leffer
* Jenny Powers : Miriam Rothberg
* Josh Stamberg : Sam Rothberg
* Ava Yaghmaie : Joanie Heydari
* Ralph Adriel Johnson : Phillip
* Devon Werkheiser : Matt Barrymore
* Ashley Austin Morris : Roxanne Hertz
* Josh Radnor : Adam Epstein
* Brian Miskell : Clay Clifton
* Mozhan Marnò : Nahid
* Eric William Morris : Todd Leffer
* John Patrick Hayden : David Cooper
* Juani Feliz : Alejandra Lopez
* Michael Gaston : Dr. Donald Bartuck
* Christian Slater : Archer Sylvan

## Erreferentziak

* ↑ «Ezkontide estresatuen krisia» Berria 2023-03-18 CC BY-SA 4.0 lizentziapean.

## Kanpo estekak

* Datuak: Q111950685
# Fleming-Neon (Kentucky)

Fleming-Neon Kentuckyko hiri bat da. Letcher konderrian kokatua dago. 2010ean 770 biztanle zituen, 4,18 kilometro koadrotan banatuta.

## Ikus, gainera

* Letcher konderria

## Kanpo estekak

* Datuak: Q591014
* Multimedia: Fleming-Neon, Kentucky / Q591014
# Fleisstalita

Fleisstalita mineral bat da.

## Ezaugarriak

Fleisstalita elementu kimiko mineralaren formula kimikoa hau da: ${\ce {FeSO3*3H2O}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Fleisstalite: Mineral information, data and localities.» www.mindat.org (Noiz kontsultatua: 12-05-2019).
# Fellsmere (Florida)

Fellsmere Floridako hiri bat da. Indian River konderrian kokatua dago. 2010ean 5.338 biztanle zituen, 14,0 kilometro koadrotan banatuta.

## Ikus, gainera

* Indian River konderria

## Kanpo estekak

* Datuak: Q2153534
* Multimedia: Fellsmere, Florida / Q2153534
# Felmersham

Felmersham edo Felmersham with Radwell, Ingalaterrako erdialdean dagoen udalerri bat da, Bedfordshire konderrian.
2011n 748 biztanle zituen.
* Datuak: Q1520092
* Multimedia: Felmersham / Q1520092
# Felnac

Felnac Errumaniako udalerri bat da, Arad konderrian. 2.913 biztanle ditu, 51,2 kilometro koadroko azaleran banatuta.

## Herriak

Udalerrian honako herriak daude:
Felnac $^{(en)}$ Călugăreni $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5056375
# Fellows (Kalifornia)

Fellows Ameriketako Estatu Batuetako erroldak esleitutako leku bat da. Kern konderrian kokatuta dago, Kalifornia estatuan. 52 biztanle ditu, 1,792491 kilometro koadroko azaleran banatuta.

## Ikus, gainera

* Kern konderria

## Kanpo estekak

* Datuak: Q2360577
* Multimedia: Fellows, California / Q2360577
# Felm

Felm Alemaniako udalerria da. Schleswig-Holstein estatuan kokatuta dago, [[Rendsburg-Eckernförde (barrutia)|Rendsburg-Eckernförde]] barrutian. 2014an 1.158 biztanle zituen 15,33 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q556172
* Multimedia: Felm / Q556172
# Felonica

Felonica Italiako udalerri bat da. Mantuako probintzian dago, Lombardia eskualdean. 1.336 biztanle ditu, 22,78 kilometro koadroko azaleran banatuta.

## Mugakideak

Felonicak honako udalerri hauekin egiten du muga:
Bondeno Castelmassa Salara Calto Ficarolo Sermide

## Kanpo estekak

* Datuak: Q42389
* Multimedia: Felonica / Q42389
# Fellipe Bertoldo

Fellipe Bertoldo dos Santos (1991ko urtarrilaren 5a - ) brasilen jaiotako Ekialdeko Timorko futbolaria da.

## Selekzio nazionala

Ekialdeko Timorko selekzioarekin :
| Urtea | Partida | Gol |
| 2014 | 4 | 1 |
| 2015 | 1 | 0 |
| Guztira | 5 | 1 |

## Kanpo loturak

* National Football Teams
* (Japonieraz) J.League Data Site
* Datuak: Q18921427
# Faucon-du-Caire

Faucon-du-Caire (frantsesez eta ofizialki: Faucon-du-Caire) Okzitaniako udalerri bat da. Administratiboki Frantziako Proventza Garaiko Alpeak departamenduan dagoena, Proventza-Alpeak-Kosta Urdina eskualdean. 2013an 57 biztanle zituen.

## Demografia
### Biztanleria

2007an Faucon-du-Caire udalerrian erroldatutako biztanleak 52 ziren. Familiak 22 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 7 seme-alabarik gabeko familiak ziren eta 7 seme-alabarik gabeko bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 36 etxebizitza zeuden, 20 familiaren etxebizitza nagusia ziren, 9 bigarren erresidentzia ziren eta 7 hutsik zeuden. 30 etxeak ziren eta 4 apartamentuak ziren. 20 etxebizitza nagusietatik 15 bere jabearen bizilekua ziren eta 4 alokairuan okupaturik zeuden; 2 etxek gela bat zuten, 5 etxek hiru zituzten, 5 etxek lau zituzten eta 7 etxek bost zituzten. 9 etxek euren parking plaza propioa zuten azpian. 7 etxetan ibilgailu bat zegoen eta 9 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Faucon-du-Caire udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 12 | 50-54 | 0 |
| 0 | 45-49 | 8 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 4 |
| 4 | 20-24 | 8 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 32 ziren, horien artean 20 aktiboak ziren eta 12 inaktiboak ziren. 20 pertsona aktiboetatik 17 lanean zeuden (10 gizon eta 7 emakume) eta 3 langabezian zeuden (1 gizon eta 2 emakume). 12 pertsona inaktiboetatik 6 erretiraturik zeuden, 1 ikasten zegoen eta 5 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra margolaria zen.
2000. urtean Faucon-du-Caire udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1018617
* Multimedia: Faucon-du-Caire / Q1018617
# Fauconcourt

Fauconcourt Frantziako udalerria da, Vosgeak departamenduan dagoena, Ekialde Handia eskualdean. 2013an 125 biztanle zituen.

## Demografia
### Biztanleria

2007an Fauconcourt udalerrian erroldatutako biztanleak 125 ziren. Familiak 48 ziren, horien artean 8 pertsona bakarrekoak ziren (8 bakarrik bizi ziren gizonak), 20 seme-alabarik gabeko familiak ziren eta 20 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 55 etxebizitza zeuden, 53 familiaren etxebizitza nagusia ziren eta 2 bigarren erresidentzia ziren. 49 etxeak ziren eta 5 apartamentuak ziren. 53 etxebizitza nagusietatik 42 bere jabearen bizilekua ziren, 10 alokairuan okupaturik zeuden eta 1 doan lagata zegoen; 1ek gela bat zuen, 1ek bi zituen, 10 etxek hiru zituzten, 17 etxek lau zituzten eta 24 etxek bost zituzten. 41 etxek euren parking plaza propioa zuten azpian. 26 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Fauconcourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 8 | 70-74 | 4 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 8 | 45-49 | 4 |
| 4 | 40-44 | 8 |
| 12 | 35-39 | 8 |
| 0 | 30-34 | 0 |
| 0 | 25-29 | 8 |
| 0 | 20-24 | 0 |
| 4 | 15-19 | 12 |
| 8 | 10-14 | 0 |
| 16 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 87 ziren, horien artean 66 aktiboak ziren eta 21 inaktiboak ziren. 66 pertsona aktiboetatik 63 lanean zeuden (35 gizon eta 28 emakume) eta 3 langabezian zeuden (1 gizon eta 2 emakume). 21 pertsona inaktiboetatik 8 erretiraturik zeuden, 7 ikasten zeuden eta 6 "bestelako inaktibo" gisa sailkaturik zeuden.

### Diru sarrerak

2009an Fauconcourt udalerrian 50 unitate fiskal zeuden, 121 pertsonek osaturik. Pertsona bakoitzeko diru-sarrera fiskalaren mediana urteko 16.680 euro zen.

### Ekonomia jarduerak

2000. urtean Fauconcourt udalerrian 8 nekazaritza-ustiategi zeuden.

## Hezkuntza eta osasun ekipamenduak

2009an inguruko herriekin osatutako haur-eskola bat zegoen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Revenus fiscaux des ménages en 2008

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q204722
* Multimedia: Fauconcourt / Q204722
# Fauda

Fauda (hebreeraz: פאודה‎‎; arabieraz: فوضى‎, fawḍā; euskaraz: «Kaosa») israeldar politika thriller telesail bat da. Lior Raz eta Avi Issacharoff ekoizleek sortu zuten. 2015eko otsailaren 15ean Yes Oh katean aireratu zen. 2016ko urtarrilaren 2tik aurrera Netflix bidez aireratzen da. Palestina eta Israelen arteko gatazkan girotua dago, alde bakoitzeko pertsonaiek arabiera nahiz hebreeraz mintzatzen direlarik.
Telesail honetako ezaugarri nagusia palestinar-israeldar gatazka zuri-beltzean edo "onak" eta "txarren" arteko lehia soil gisa erakutsi beharrean, gatazka guztiek dituzten konplexutasunak agertu eta bi aldeak berdintasunez irudikatzen saiatzen dela da, bi aldeen dituzten arrazoiak, ahuleziak eta burutzen dituzten ekintza eta sarraskiak berdintasunez azaleratuz.

## Aktoreak
### Pertsonaia nagusiak

* Doron Kabilio: Lior Raz
* Taufiq Hamed: Hisham Suliman
* Walid El Abed: Shadi Mar'i
* Shirin El Abed doktorea: Laëtitia Eïdo
* Gabi: Itzik Cohen
* Mickey Moreno: Yuval Segal
* Gali Kabilio: Neta Garty
* Nasrin Hamed: Hanan Hillo
* Boaz: Tomer Kapon
* Naor: Tsahi Halevi
* Nurit: Rona-Lee Shim'encima
* Avichay: Boaz Konforty
* Hertzel Pinto: Doron Ben-David

### Bigarren mailako pertsonaiak

* Ido Kabilio: Mel Malka
* Jihan Hamed: Khawlah Hag-Debsy
* Shiekh Awadalla: Salim Dau
* Gideon Avital: Uri Gavriel

## Kanpo estekak

* IMDBko fitxa irakurgai (Ingelesez)
* Datuak: Q19319517
* Multimedia: Fauda / Q19319517
# Fauglia

Fauglia Italiako udalerri bat da. Pisako probintzian kokatuta dago, Toscana eskualdean. 3.649 biztanle ditu, 42,43 kilometro koadroko azaleran banatuta.

## Mugakideak

Faugliak honako udalerri hauekin egiten du muga:
Collesalvetti Orciano Pisano Crespina Lorenzana $^{(en)}$

## Kanpo estekak

* Datuak: Q103090
* Multimedia: Fauglia / Q103090
# Font-y-Gary

Font-y-Gary, Fontygary, Fontegary edo Fontygari galesez: Ffont-y-gari, Galesko udalerri bat da, Vale of Glamorgan konderrian. Rhoose udalerriaren alboan dago, eta Barry hiritik 3 milia hego-mendebaldera.

## Kanpo estekak

* Datuak: Q5465078
* Multimedia: Font-y-gary / Q5465078
# Font-rubí

Font-rubi Kataluniako udalerria da, Alt Penedès eskualdean eta Bartzelonako probintzian kokaturik dagoena. 2009ko urtarrilaren 1eko erroldaren arabera herriak 1.483 biztanle ditu.

## Banaketa administratiboa

16 auzok osatzen dute udalerria eta ondorengoak dira:
| Auzoa | Biztanleria |
| l'Alzinar | 166 |
| l'Avellà | 55 |
| Cal Semisó i la Font | 30 |
| Can Castellví | 108 |
| les Cases Noves | 46 |
| les Casetes d'en Raspall | 70 |
| el Coll de la Barraca | 7 |
| Font-rubí | 47 |
| Grabuac i la Fanga | 138 |
| Guardiola de Font-rubí | 369 |
| el Mas Moió | 38 |
| la Maçana | 71 |
| Montjuïc | 80 |
| els Pujols | 39 |
| Sabanell | 24 |
| Santa Maria | 94 |

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.702 | 1.812 | 1.911 | 1.915 | 1.860 | 1.764 | 1.669 | 1.357 | 1.171 | 1.138 | 1.262 | 1.483 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Font-rubíko udala
* Datuak: Q984398
* Multimedia: Font-rubí / Q984398
# Font de Sant Lluís Udal-Pabiloia

Font de Sant Lluís Udal-Pabiloia, arruntki La Fonteta deitua, Valentzian dagoen kirol anitzeko pabiloia da. 1983an inauguratu eta 2016ko irailean berritu zuten. Gaur egun, 8500 lagunentzako lekua du.
Valencia Basket Club saskibaloi taldeak 1987-88 denboralditik jokatzen ditu bere partidak. Ros Casares Valencia eta areto futboleko Valencia FS taldeen egoitza ere izan zen. Kirol anitzeko pista nagusiaz gain, halterofilia, muskulazioa, mahai-tenisa, judoa, esgrima, karatea eta gimnastika artistikoa praktikatzeko aretoak ditu.

## Kanpo estekak

* Datuak: Q974010
* Multimedia: Pavelló Municipal Font de Sant Lluís / Q974010
# Font l'Estanh (Tolosa Okzitaniako metroa)

A linea (Tolosako metroa) :
Font l'Estanh (Fontaine-Lestang, frantsesez) Tolosa Okzitaniako metroaren geltokia da, Tolosa Okzitania udalerrian kokatuta dagoena, rue Vestrepain eta avenue Lamartine artean hain zuzen.
Geltokia 1993ko ekainaren 26an ireki zen, Tolosa Okzitaniako metroaren linearen inaugurazioarekin, Bassa-Comba eta Belmont geltokien artean.

## Sarbideak

* Place Fontaine-Lestang

## Historia

1993ko ekainaren 26an ireki zen Font l'Estanh geltokia, Belmont eta Bassa-Comba arteko lineako gainerako geltokiekin batera.
Geltokiak lanak izan ditu 2017-2019 urteen artean, lineako arraunak bikoizteko proiektuaren baitan, 26-52 metro artean. Lan horiek jada existitzen diren kaien antolamenduan oinarritu dira, oraindik ustiatu gabe baitaude.

## Geltokia

* Alboko nasa, jaitsiera eskuinetik
* ←    Mermoz eta Bassa-Combaraino
* Arenas eta Balmar-Gramonteraino →
* Alboko nasa, jaitsiera eskuinetik

## Konexioak
### Hiriko busa

Geltokia 13 linearekin konekta da.

## Irudiak

* Korridorea
* Eskailerak
* Geltokiko eraikina

## Erreferentziak

* ↑ (Frantsesez) «Accueil» www.midimobilites.fr (Noiz kontsultatua: 2020-08-08).
* ↑ "4p A4 bikoitz Ligne A_planche.pdf", goialdean gouv.fr (2018ko uztailaren 3an kontsultatua)

## Ikus, gainera

* Tolosa Okzitaniako metroa
* A linea (Tolosa Okzitaniako metroa)

## Kanpo estekak

* Tisséo web gune ofiziala
* Datuak: Q3075979
* Multimedia: Fontaine Lestang (Toulouse metro) / Q3075979
# Fermin Iraolagoitia

Fermin Iraolagoitia Mendibe (Etxebarria, Bizkaia, 1940ko apirilaren 18a - ) euskal idazlea da.

## Lanak
### Haur eta gazte literatura

* Borz 5 urteko umeak (1974, Egilea editore)
* Urteko Umeak (1974, Egilea editore)
* Aita Patxi (1975, Graf. Bilbao)
* Jolasetik (1984, Ibaizabal)
* Arginxo eta Eneko kukuametsen (1985, Ibaizabal)
* Oilanda baltza (1985, Ibaizabal)
* Oilandatxoaren ametsak (1985, Ibaizabal)
* Zoli eta kukubiltxo (1985)

## Kanpo loturak

* Fermin Iraolagoitia literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12257829
# Fermin Lasala

Fermin Lasala izan daiteke:
* Fermin Lasala Urbieta (1798-1853), politikari eta enpresaburua;
* Fermin Lasala Collado (1832-1918), politikari eta diplomatikoa.
# Fermin Kalbeton kalea

Fermin Kalbeton kalea :
| Donostia, Parte Zaharra ||
| Fermin Kalbeton kalearen irudia. ||
| Herrialdea Lurraldea | Euskal Herria Gipuzkoa |
| Fermin Kalbeton kalea Fermin Kalbeton kalea Fermin Kalbeton kalea ||
| Koordenatuak: | 43°19′23.60″N 1°59′04.86″W﻿ / ﻿43.3232222°N 1.9846833°W﻿ / 43.3232222; -1.9846833 |
Fermin Kalbeton kalea Donostiako Parte Zaharreko kale bat da. Hiriko kale zaharrenetakoa da eta Parte Zaharra zeharkatzen du San Juan kaletik Kanpandegi kaleraino. Bertan jaio zen Fermin Kalbeton (Donostia, 1853 - Madril, 1919), abokatu eta politikari liberala, eta haren omenez jarri zitzaion kaleari izena 1919. urtean. Aurretik, ia bost mendez, Puyuelo kalea deitu zen.
Kale honetan Pio Baroja idazlea bizi izan zen haurtzaroko urteetan, baita Raimundo Sarriegi, Gabriel Zelaia, Elbira Zipitria eta Haur Danborradaren sortzailea izan zen Maurizio Etxaniz ere.
Taberna eta jatetxe ugari dituen kalea da, horretaz gain kale honetan ireki zituen bere ateak Bilintx liburudendak 1976an, gaur egun Elkar Megadenda izena duena. 1993an Donostiako Udal Liburutegiko Haur Saila kokatu zen eta gaur egun bertan daude Haur Liburutegia eta Haur Liburuaren Dokumentaziogunea.

## Puyuelo izena

Fermin Kalbeton baino izen zaharragoa da, Erdi Arokoa. "Puyuelo" izenak jatorri gaskoia du. Jakina denez, Donostiak gaskoi populazio garrantzitsua izan zuen eta bertako toponimian aztarna ugari utzi zuten. Gaskoieraz "puyuelo"k muino txikia esan nahi du; kale hau, Kanpandegi kalean, muino txiki batean bukatzen da (Migel Muñoa plazaren parean, hain zuzen), eta hortik datorkio izena.

## Bibliografia

* Félix Maraña: Donostia calle a calle. Donostia kalez kale. 2011

## Kanpo estekak

* Datuak: Q16517251
* Multimedia: Fermin Kalbeton street, Donostia-San Sebastián / Q16517251
* ↑ (Ingelesez) Berria.eus. «Donostiako kale izendegia gora eta izendegia behera» Berria (Noiz kontsultatua: 2018-12-21).
# Fermin Lasala Urbieta

    Artikulu hau aitari buruzkoa da; beste esanahietarako, ikus «Fermin Lasala».
Fermín Lasala Urbieta (Donostia, Gipuzkoa, 1798ko uztailaren 6a - Madril, Espainia, 1853ko apirilaren 1a) gipuzkoar politikaria eta enpresaburua izan zen. Lehenengo Karlistaldian liberalen alde egin zuenez, gerra ondoren jaioterriko alkate izendatu zuten. 1846an diputatu hautatu zuten, eta Fermin Lasala Collado bere semeak ordezkatu zuen. Garai hartako negozioetako eta politikako donostiar pertsonaia ospetsu ugari bezala, "La Balandra" elkarteko kide izan zen.

## Familiaren historia

Gaztelaniazko izenez Juan Sebastián Lasala izendatzen den gizon baten eta Maria Barbara Urbietaren hirugarren semea izan zen. Lehena Tolosa Okzitaniakoa zen; bigarrena, berriz, Oiartzungoa. Aitak Lasalle zuen jatorrizko frantses abizena Donostian hura itxuraldatu aurretik.
Aita 1794an heldu zen Donostiara Konbentzioaren armadarekin. Gerora gezurtatzen saiatu arren, dirudienez, Juan Sebastián Konbentzioko tropekin etorri zen, Donostian liskarrik gabe bizi zen eta, 1796an, frantsesek Basileako Itunaz hiritik alde egin zutenean, trebe jokatu zuen kinka horretatik onik ateratzeko, beste kolaborazionista eta frantses iraultzaile batzuk ez bezala.

## Negozio gizona

Donostiar honek goizetik erakutsi zuen negozioetarako sena. Berak eta bere familiak goletak eta brigantinak zituzten, Donostiatik Hanburgo, Londres, iparraldeko Europa eta Kubara salgaiz zamaturik abiatu eta itzultzen zirenak. Irabazi horiek une horretan handitzen ari ziren nazioarteko finantzetan inbertitu zituzten. Rothschild familiaren finantzetako bazkideak izan ziren eta, beraz, orduko teknologia berrikuntzetan eta merkatu aukeretan inbertitu zuten kapitala, zehazki burdinbidean, hark pizten baitzituen orduan aurreikuspen handienak; are, bera eta bere familia izan ziren New Yorkeko Hudson-Mohawk burdinbidearen (en) inbertitzaile nagusietako bat.

## Erreferentziak

* ↑ (Ingelesez) Rilova, Carlos. (2006). «FROM ALBENS TO PARIS. THE LIFE OF A BASQUE SPANISH DEPUTY AND MINISTER OF FRENCH DESCENT. FERMIN LASALA Y COLLADO (1832-1917)» Congres CIHAE: 57-59. or.. (Noiz kontsultatua: 2019-01-02).
* 1 2 Rilova, Carlos. 01:11'29"

## Bibliografia

Rilova Jericó, Carlos. (2018). (Bideoa) Fermín de Lasala y Collado, duque consorte de Mandas y Villanueva (1832-1917). Gipuzkoa: Gipuzkoako Artxibo Orokorra (Noiz kontsultatua: 2019-01-02).

## Ikus, gainera

* José Manuel Collado
* Joaquin Francisco Barroeta Aldamar
* Joaquín Calbetón
* Francisco Javier Castaños
* Antzinako Erregimenaren krisialdia Euskal Herrian
* Datuak: Q5859047
# Fermin Iturriotz

Fermin Iturriotz Telleria (Ordizia, Gipuzkoa, 1897 – Pasaia, Gipuzkoa, 1952) euskal apaiza, idazlea eta pedagogoa izan zen.
Txomin Ikasle haurrei euskaraz irakurtzen irakasteko ikasbidea eman zuen argitara 1931. urtean. Eusko Ikaskuntzako kidea zen eta erakunde horretako agerkarietan plazaratu zituen artikulu gehienak. Lutelestia, oinarrizko eskolako ikasleei zuzendutako geografia liburua eman zuen argitara Donostian, 1932. urtean.

## Lanak
### Haur eta gazte literatura

* Txomin ikasle (1931)

## Kanpo loturak

* Fermin Iturriotz, Literaturaren Zubitegia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12257831
# Fermin Lasuen

Fermin Lasuen (Gasteiz, 1736ko ekainaren 7a - San Carlos Borromeo de Carmelo, Kaliforniak, 1803ko ekainaren 26a) arabar misiolari frantziskotarra izan zen.

## Bizitza

Arantzazun ikasi ostean, 1759ko martxoaren 6an Espainia Berrirantz abiatu zen. 1767 arte Sierra Gordako misioetan ibili eta gero, 1768an Kalifornietara igorri zuten. Han Kotximiekin lan egin zuen. 1773an Kalifornia Garaiko misio berrietara aldatu zen, eta 1776an indioek suntsitu berria zuten San Diegokoaren ardura hartu zuen. 1785ean, Junípero Serra hil ondoan, Kaliforniako misio guztien lehendakari hautatu zuten. Aita Nagusi izan zen urteetan, misio sortu berriak bizkortzeaz gain, beste bederatzi gehiago fundatu zituen. 1803ko ekainaren 26an hil zen, Monterreyren ondoko San Carlos Borromeo de Carmelo misioan.

## Erreferentziak

* ↑ Anaut, Bernardo, Fermín Francisco de Lasuen Auñamendi Eusko Entziklopedia, euskomedia.org
* Datuak: Q5444431
* Multimedia: Fermín Lasuén / Q5444431